Liberal Alliance er blevet ét byrådsmedlem rigere. 42-årige Morten V. Nielsen skifter nemlig til partiet fra Venstre. - Jeg vil gerne føre en mere liberal politik. Venstre er blevet mere og mere midtersøgende og samtidig er der blevet for lavt til loftet, siger Morten V. Nielsen til TV2/Nord I partiets top er man glad for Morten V. Nielsens beslutning. - Vi har brug for et mere liberalt Danmark. Så vi er glade for, at Morten V. Nielsen har valgt at kæmpe på vores side, siger landsformand Leif Mikkelsen. Morten V. Nielsen har siddet i byrådet i Rebild siden 2009. Han bliver Liberal Alliances 15. byrådsmedlem i Danmark.

Opsummering:
Byrådsmedlem i Rebild Kommune Morten V. Nielsen skifter øjeblikkeligt Venstre ud med Liberal Alliance.